# காவு

## இடங்கள்

புனித தோப்புகள் நாடு முழுவதும் ஆங்காங்கே பரவியுள்ளன. அவை இந்தியாவின் பல்வேறு பகுதிகளில் வெவ்வேறு பெயர்களால் குறிப்பிடப்படுகின்றன. இராசத்தானின் தார் பாலைவனத்தில் பிஷ்னோயிகளால், பராமரிக்கப்படும் புதர்க்காடுகள் முதல் கேரளத்தின் மேற்குத் தொடர்ச்சி மலைகளில் உள்ள பொழில் காடுகள் வரை உள்ளன. குறிப்பாக வடக்கில் இமாச்சலப் பிரதேசமும் தெற்கில் கேரளமும் ஏராளமான புனித தோப்புகளைக் கொண்டுள்ளதற்கு பெயர் பெற்றவை. கருநாடகத்தின் குடகு மக்கள் மட்டும் தங்கள் பகுதியில் 1000-இக்கும் மேற்பட்ட புனித தோப்புகளை பராமரித்து வந்தனர். இராத்தானின் குஜ்ஜர் மக்கள் வேப்ப மரத்தை நட்டு கடவுள் தேவ்நாராயணனின் இருப்பிடமாக கருதி வழிபடும் தனித்துவமான நடைமுறையைக் கொண்டுள்ளனர். இதனால், ஒரு குர்ஜர் குடியிருப்பானது மனிதர்கள் வசிக்கும் புனித தோப்பு போல் தோன்றுகிறது. இதேபோல் தில்லியில் கடைசியாக எஞ்சியிருக்கும் இயற்கை காடான மங்கர் பானி அதன் அருகிலுள்ள குர்ஜர்களால் பாதுகாக்கப்படுகிறது. இந்தியா முழுவதிலுமிருந்து 14,000 புனித தோப்புகள் பதிவாகியுள்ளன. அவை கிராமப்புற மற்றும் நகர்ப்புற அமைப்புகளுக்கு மத்தியில் அரிய விலங்கினங்கள், அரிய தாவரங்கள் போன்றவற்றிற்கான வாழிடமாக செயல்படுகின்றன. புனித தோப்புகளின் மொத்த எண்ணிக்கை 100,000 வரை இருக்கலாம் என்று நிபுணர்கள் நம்புகின்றனர்.  
வேறு பயன்பாட்டுக்கு கொண்டுவரப்படாத சுமார் 1000 &nbsp;கி. மீ.<sup>2</sup> நிலங்களில் புனித தோப்புகளுக்குள் உள்ளதாக மதிப்பிடப்பட்டுள்ளது. மேற்கு தொடர்ச்சி மலையில் அமைந்துள்ள, மகத்தான பல்லுயிர் வளத்தைக் கொண்ட கேரளத்தின் காவுகள் சில மிகவும் பிரபலமான தோப்புகள் ஆகும். மேலும் மேகாலயாவின் சட்ட கிண்டாங்குகள் - ஒவ்வொரு கிராமத்துடனும் தொடர்புடைய புனித தோப்புகள் (மாவ்ப்லாங் மற்றும் மௌஸ்மாய் ஆகிய இரண்டு இடங்களில்) பெரிய தோப்புகள் உள்ளன.  
இந்தியாவின் மிகப்பெரிய புனித தோப்புகளில் உத்தரகாண்ட மாநிலத்தின் சாமோலி மாவட்டத்தில் உள்ள கஞ்சருக்கு அருகில் உள்ள ஹரியாலி மற்றும் இமாச்சலப் பிரதேச மாநிலம் சிம்லாவுக்கு அருகில் உள்ள ஷிபினில் உள்ள தேவதாரம் தோப்பு ஆகியவை அடங்கும். கருநாடகத்தின் குடகில், சுமார் 4000 &nbsp;கி. மீ.<sup>2</sup> பரப்பளவிலான சிறிய பகுதியில், 1000-க்கும் மேற்பட்ட புனித தோப்புகள் இருந்தன.
| ஆந்திரப் பிரதேசம் | 691 | *பவிவித்ரசேத்ராலு* | கைலாஷ் சி. மல்ஹோத்ரா மற்றும் பலர். |  |
| --- | --- | --- | --- | --- |
| அருணாசலப் பிரதேசம் | 65 | *கும்பா காடுகள்*
(மடங்களுடன்
இணைக்கப்பட்டதிலிருந்து) | டட்லி மற்றும் பலர். |  |
| அசாம் | 40 | *தான்*, *மடைகோ* |  |  |
| சத்தீசுகர் | 600* | *சர்னா*, *தேவ்லாஸ்*,
*மாண்டர்*, *புத்ததேவ்* |  |  |
| கோவா | தகவல் இல்லை* | SERBC document |  |  |
| குசராத்து | 29* |  |  |  |
| அரியானா | 248 | *பீட்* (बीड़), பானி (बणी), பான் (बण), ஜங்லட் (जंगलात), ஷாம்லத் (शामलात) |  |  |
| இமாச்சலப் பிரதேசம் | 5000 | *தியோ பூமி* |  |  |
| சார்க்கண்டு | 21* | *சர்னா*
ஜார்கண்டின் கோடாவில் 500க்கும் மேற்பட்ட "ஜஹர்தன்" | Marine Carrin |  |
| கருநாடகம் | 1424 | *தேவரகாடு*,  
*தேவ்கடு* | Gadgil et al. |  |
| கேரளம் | 2000 | *காவு*, *சர்ப்ப காவு* | எம். ஜெயராஜன் |  |
| மகாராட்டிரம் | 1600 | *தியோராய்*/*தேவ்ராய்*  
(புனே, இரத்தினகிரி,
ராய்கட், கோல்ஹாப்பூர்
மாவட்டங்கள்) | Waghchaure et al. |  |
| மணிப்பூர் | 365 | *கம்காப்*, *மௌஹாக்*
(புனித மூங்கில்
காடுகள்) | Khumbongyam et al. |  |
| மேகாலயா | 79 | *லா கிண்டாங்*,
*லா லிங்டோ* | Upadhyay et al. |  |
| ஒடிசா | 322* | *ஜஹேரா*, *தாகுரம்மா* |  |  |
| புதுச்சேரி | 108 | *கோயில் காடு* | Ramanujam et al. |  |
| இராசத்தான் | 9* | *ஓரான்* (ஜெய்சல்மேர்,
சோத்பூர், பிகானேர்),
*கென்கிரி* (அஜ்மீர்),
*வாணி* (மேவார்),
*ஷாம்லத் தேஹ்*, *தேவபானி*
(அல்வார்), *ஜோக்மாயா* |  |  |
| சிக்கிம் | 56 | *கும்பா காடுகள்*  
(மடங்களுடன்
இணைக்கப்பட்டதிலிருந்து) | S. S. Dash  
Dudley et al. |  |
| மேற்கு வங்காளம் | 670* | *கரம்தான்*, *ஹரிதன்*,
*ஜஹேரா*, *சபித்ரிதன்*,  
*Santalburithan* | R. K. Bhakat | } |
அனைத்து எண்களும் சி. பி. ஆர் பதிவுகளிலிருந்து மேற்கோள் காட்டப்பட்டுள்ளன*. இந்திய அரசின் சுற்றுச்சூழல் கல்வி மையம்* இந்தியாவில் அடையாளம் காணப்பட்ட புனித தோப்புகளின் முழுமையான பட்டியலைப் பராமரிக்கிறது, அவற்றில் பெரும்பாலானவை இணையத்தில் உள்ளன.